pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘หม่อมเต่า’ลงพื้นที่มอบถุงยังชีพช่วยผู้ประสบอุทกภัย จ.ร้อยเอ็ด
วันเสาร์ที่ 7 กันยายน 2562
‘หม่อมเต่า’ลงพื้นที่มอบถุงยังชีพช่วยผู้ประสบอุทกภัย จ.ร้อยเอ็ด
รัฐมนตรีว่าการกระทรวงแรงงาน และคณะ ลงพื้นที่ จ.ร้อยเอ็ด ตรวจเยี่ยมให้กําลังใจและมอบถุงยังชีพ 500 ชุด บรรเทาความเดือดร้อน บูรณาการช่วยเหลือประชาชนผู้ประสบอุทกภัยอย่างเต็มที่
รัฐมนตรีว่าการกระทรวงแรงงาน และคณะ ลงพื้นที่ จ.ร้อยเอ็ด ตรวจเยี่ยมให้กําลังใจและมอบถุงยังชีพ 500 ชุด บรรเทาความเดือดร้อน บูรณาการช่วยเหลือประชาชนผู้ประสบอุทกภัยอย่างเต็มที่
วันนี้ (7 ก.ย.62) หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน นายดวงฤทธ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมด้วย นายสุทธิ สุโกศล ปลัดกระทรวงแรงงาน และคณะ ลงพื้นที่พบปะประชาชนผู้ได้รับความเดือดร้อนจากอุทกภัยจํานวน 500 คน ณ ถนนพนังบ้านมะแว ต.บึงงาม อ.ทุ่งเขาหลวง จ.ร้อยเอ็ด โดยมี นายดํารงค์ สิริวิชย อิ่มวิเศษ รองผู้ว่าราชการจังหวัดร้อยเอ็ด ให้การต้อนรับ มีผู้บริหารระดับสูง หัวหน้าส่วนราชการและผู้แทนหน่วยงานสังกัดกระทรวงแรงงานร่วมลงพื้นที่ในครั้งนี้ด้วย จากนั้น รมว.แรงงาน และคณะ ได้มอบถุงยังชีพให้แก่ประชาชนผู้ได้รับความเดือดร้อนจากอุทกภัยจํานวน 500 ชุด ณ โรงเรียนบึงงามพัฒนา ต.บึงงาม อ.ทุ่งเขาหลวง จ.ร้อยเอ็ด
ทั้งนี้ จากรายงานของผู้ว่าราชการจังหวัด โดยข้อมูลของสํานักงานป้องกันและบรรเทาสาธารณภัยจังหวัดร้อยเอ็ด เมื่อวันที่ 5 ก.ย.62 พบว่า จังหวัดร้อยเอ็ดมีพื้นที่ได้รับผลกระทบใน 8 อําเภอ ได้แก่ อําเภอเมืองร้อยเอ็ด เสลภูมิ เมืองสรวง โพนทอง ธวัชบุรี โพธิ์ชัย จังหาร และทุ่งเขาหลวงรวม 85 ตําบล 1,071 หมู่บ้าน ประชาชนได้รับความเดือดร้อน 63,542 ครัวเรือน พื้นที่การเกษตรเสียหาย 319,962.25 ไร่ แยกเป็นข้าว 312,962.25 ไร่ พืชไร่ 4,750 ไร่ และพืชสวน 2,250 ไร่ ที่อยู่อาศัยได้รับผลกระทบ 543 หลัง โรงเรียน 190 แห่ง มีผู้เสียชีวิต 4 ราย ส่วนการให้ความช่วยเหลือจังหวัด อําเภอ ร่วมกับทหาร ตํารวจ องค์กรปกครองส่วนท้องถิ่น และจิตอาสาพระราชทาน 904 วปร. เร่งให้ความช่วยเหลือในเบื้องต้นแล้ว
รมว.แรงงาน ได้กําชับให้ส่วนราชการในสังกัดกระทรวงแรงงานบูรณาการร่วมกันกับหน่วยงานในพื้นที่อย่างเข้มแข็ง รวมทั้งให้สถาบันและสํานักงานพัฒนาฝีมือแรงงานในพื้นที่จัดตั้งศูนย์ประสานงานช่วยเหลือประชาชน กรณีที่ประชาชนต้องการที่พักพิงให้พิจารณาพื้นที่หอพักของหน่วยงานเป็นศูนย์พักพิงชั่วคราวเพื่อบรรเทาความเดือดร้อน และภายหลังน้ําลดให้เจ้าหน้าที่เข้าไปสํารวจความเสียหายของบ้านเรือนและอุปกรณ์เครื่องใช้ในบ้าน เครื่องมือด้านการเกษตร รวมถึงยานพาหนะ เพื่อจัดทีมช่างให้บริการซ่อมแซม และอบรมให้ความรู้แก่ประชาชน ทั้งนี้ สถานประกอบการ ลูกจ้าง ผู้ประกันตน และประชาชนที่ได้รับผลกระทบจากพายุ 'โพดุล' สามารถขอรับความช่วยเหลือได้ที่หน่วยงานในสังกัดกระทรวงแรงงานทุกแห่งทั่วประเทศ หรือโทรสายด่วนกระทรวงแรงงาน 1506 ตลอด 24 ชั่วโมงอีกทั้งยังมีหน่วยงานในสังกัดกระทรวงแรงงานออกบูธประชาสัมพันธ์ภารกิจและตั้งจุดบริการเช็ค ซ่อมแซมอุปกรณ์เครื่องใช้ไฟฟ้าภายในบ้าน รถจักรยานยนต์ และเครี่องยนต์เล็ก
-------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
7 กันยายน 2562
รัฐบาลไทย-ข่าวทำเนียบรัฐบาล-“บิ๊กอู๋” บรรยายพิเศษ มุ่งยกระดับผู้บริหาร สู่ ราชการยุค 4.0
วันศุกร์ที่ 29 มิถุนายน 2561
“บิ๊กอู๋” บรรยายพิเศษ มุ่งยกระดับผู้บริหาร สู่ ราชการยุค 4.0
วันที่ 29 มิถุนายน 2561 เวลา 11.00 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน บรรยายพิเศษ เรื่อง บทบาทผู้บริหารเชิงรุกในสถานการณ์การบริหารงานในอนาคต ภายใต้โครงการฝึกอบรมหลักสูตร “การปฏิบัติราชการยุค 4.0”
วันที่ 29 มิถุนายน 2561 เวลา 11.00 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานบรรยายพิเศษ เรื่อง บทบาทผู้บริหารเชิงรุกในสถานการณ์การบริหารงานในอนาคต ภายใต้โครงการฝึกอบรมหลักสูตร “การปฏิบัติราชการยุค 4.0” โดยมีผู้บริหารกระทรวงแรงงานเข้าร่วมการฝึกอบรมจํานวนประมาณ 100 คน ซึ่งการฝึกอบรมดังกล่าว มีวัตถุประสงค์เพื่อสร้างความตระหนักรู้ ความรู้ ความเข้าใจถึงการบริหารจัดการภาครัฐสมัยใหม่ โดยเน้นเรื่องการพัฒนาสมรรถนะ ความรู้ความสามารถและทักษะที่จําเป็นต่อการบริหารงานภาครัฐแนวใหม่ สามารถริเริ่มและบริหารโครงการเชิงนวัตกรรมให้เกิดผลสัมฤทธิ์ที่เป็นประโยชน์ต่อประเทศชาติและประชาชน ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน
-------------------------------
กองเผยแพร่และประชาสัมพันธ์/ณัฏฐภัทร์ ชื่นเอี่ยม – ข่าว/ชาญชัย ชาวหนองเพียร – ภาพ/29 มิถุนายน 2561
รัฐบาลไทย-ข่าวทำเนียบรัฐบาล-การประชุมคณะทำงานโครงการสานพลังประชารัฐ ด้านการศึกษาพื้นฐานและการพัฒนาผู้นำ และโครงการผู้นำเพื่อการพัฒนาการศึกษาที่ยั่งยืน (CONNEXT ED) ครั้งที่ 3/2560
วันอังคารที่ 5 กันยายน 2560
การประชุมคณะทํางานโครงการสานพลังประชารัฐ ด้านการศึกษาพื้นฐานและการพัฒนาผู้นํา และโครงการผู้นําเพื่อการพัฒนาการศึกษาที่ยั่งยืน (CONNEXT ED) ครั้งที่ 3/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะหัวหน้าทีมภาครัฐ และนายศุภชัย เจียรวนนท์ ประธานคณะผู้บริหารเครือเจริญโภคภัณฑ์ และประธานคณะกรรมการบริหาร บมจ.ทรู คอร์ปอเรชั่น ในฐานะหัวหน้าทีมภาคเอกชน
ประชุมคณะทํางานโครงการสานพลังประชารัฐ ด้านการศึกษาพื้นฐานและการพัฒนาผู้นํา (Human Capital Development) ครั้งที่3/2560เมื่อวันจันทร์ที่4กันยายน2560ณ ห้องประชุมศูนย์ปฏิบัติการ อาคาร AIA Capital Center ถ.รัชดาภิเษก
การประชุมครั้งนี้ เพื่อรายงานความคืบหน้า รวมถึงผลสัมฤทธิ์การดําเนินงานที่ผ่านมาของโครงการสานพลังประชารัฐ ด้านการศึกษาพื้นฐานและการพัฒนาผู้นํา และโครงการผู้นําเพื่อการพัฒนาการศึกษาที่ยั่งยืน (CONNEXT ED)โดยมีองค์ประชุมจากภาคส่วนต่าง ๆ ได้แก่ผู้ทรงคุณวุฒิจากภาครัฐอาทิ ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ, ดร.ปิยะบุตร ชลวิจารณ์ ประธานคณะกรรมการการศึกษาขั้นพื้นฐาน, นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐานภาคประชาสังคมอาทิ ดร.อาจอง ชุมสาย ณ อยุธยา ผู้บริหารสูงสุดโรงเรียนสัตยาไส, คุณหญิงสุชาดา กีระนันทน์ นายกสภาจุฬาลงกรณ์มหาวิทยาลัย, ดร.วิทิต รัชชตาตะนันท์ ผู้อํานวยการโรงเรียนปัญญาประทีปและ 12 องค์กรภาคเอกชน ผู้ร่วมก่อตั้งโครงการ CONNEXT EDได้แก่
บมจ. ธนาคารกรุงเทพโดย คุณชาติศิริ โสภณพนิช กรรมการผู้จัดการใหญ่ และกรรมการบริหาร
บมจ. เบอร์ลี่ ยุคเกอร์โดย คุณสุรีย์ ชูรัฐเจริญ ที่ปรึกษา
กลุ่มเซ็นทรัลโดย คุณพิชัย จิราธิวัฒน์ ประธานกรรมการบริหาร
บมจ. ซีพี ออลล์โดย คุณธานินทร์ บูรณมานิต กรรมการผู้จัดการ และประธานเจ้าหน้าที่บริหาร
บมจ. เจริญโภคภัณฑ์อาหารโดย คุณอเนก บุญหนุน รองประธานคณะผู้บริหาร
กลุ่มมิตรผลโดย คุณกฤษฎา มนเทียรวิเชียรฉาย ประธานเจ้าหน้าที่บริหาร และกรรมการผู้จัดการใหญ่
บมจ. ปตท.โดย ดร.ไพรินทร์ ชูโชติถาวร ผู้แทนประธานเจ้าหน้าที่บริหารและกรรมการผู้จัดการใหญ่
บมจ. ธนาคารไทยพาณิชย์โดย คุณอาทิตย์ นันทวิทยา กรรมการผู้จัดการใหญ่ และประธานเจ้าหน้าที่บริหาร
บมจ. ปูนซิเมนต์ไทยโดย คุณชลณัฐ ญาณารณพ รองผู้จัดการใหญ่
บมจ. ไทยเบฟเวอเรจโดย คุณฐาปน สิริวัฒนภักดี กรรมการผู้อํานวยการใหญ่
บมจ. ไทย ยูเนี่ยนกรุ๊ปโดย คุณวรรัตน์ เลิศอนันต์ตระกูล ผู้อํานวยการฝ่ายทรัพยากรบุคคล
บมจ. ทรู คอร์ปอเรชั่นโดย คุณศุภชัย เจียรวนนท์ ประธานคณะผู้บริหาร เครือเจริญโภคภัณฑ์ และประธานคณะกรรมการบริหาร บมจ.ทรู คอร์ปอเรชั่น ในฐานะหัวหน้าทีมภาคเอกชน
อนึ่ง ในการประชุมครั้งนี้ยังได้เปิดเวทีอภิปรายแลกเปลี่ยนความคิดเห็นจากทุกภาคส่วน เพื่อร่วมกันวางแผนนโยบายการดําเนินงานในระยะต่อไป
บัลลังก์ โรหิตเสถียร
รายงาน
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงมหาดไทย ให้การต้อนรับคณะเจ้าแขวงจำปาสักและแขวงสะหวันนะเขต ในโอกาสเดินทางมาเยือนกระทรวงมหาดไทย
วันจันทร์ที่ 21 พฤศจิกายน 2559
ผู้ช่วยรัฐมนตรีประจํากระทรวงมหาดไทย ให้การต้อนรับคณะเจ้าแขวงจําปาสักและแขวงสะหวันนะเขต ในโอกาสเดินทางมาเยือนกระทรวงมหาดไทย
ผู้ช่วยรัฐมนตรีประจํากระทรวงมหาดไทย ให้การต้อนรับคณะเจ้าแขวงจําปาสักและแขวงสะหวันนะเขต ในโอกาสเดินทางมาเยือนกระทรวงมหาดไทย
วันนี้ (14พ.ย.59) เวลา 10.30 น. ที่ห้องรับรองกระทรวงมหาดไทย พลตํารวจโทณัฐพิชย์ สนิทวงศ์ ณ อยุธยา ผู้ช่วยรัฐมนตรีประจํากระทรวงมหาดไทย เป็นผู้แทนกระทรวงมหาดไทย ให้การต้อนรับ คณะเจ้าแขวงจําปาสักและแขวงสะหวันนะเขต ในโอกาสเดินทางมาเยือนกระทรวงมหาดไทยตามโครงการแลกเปลี่ยนประสบการณ์ในการพัฒนาคุณภาพชีวิตสําหรับเจ้าแขวงจากสาธารณรัฐประชาธิปไตยประชาชนลาวตามพระราชดําริสมเด็จพระเทพรัตนราชสุดา ฯ สยามบรมราชกุมารี ค.ศ. 2016 (ครั้งที่ 8) โดยมี Mr. Bounthong Dyvixay เจ้าแขวงจําปาสัก (บุนถอง ดีวิไซ) Mr. Santiphab Phomvihane เจ้าแขวงสะหวันนะเขต (สันติพาบ พมวิหาน) พร้อมด้วย คณะฝ่ายไทย โดยมี ว่าที่ร้อยตรีกิตติ ขันธมิตร กรมวังผู้ใหญ่ สํานักพระราชวัง ผู้แทนกระทรวงการต่างประเทศ (ฝ่ายไทย) และผู้แทนสถานเอกอัครราชทูตสาธารณรัฐประชาธิปไตยประชาชนลาวประจําประเทศไทย เข้าร่วมหารือ
โอกาสนี้ทั้ง 2 ฝ่ายได้มีการหารือเพื่อกระชับความสัมพันธ์และความร่วมมือในประเด็นต่างๆ ซึ่งปัจจุบัน แขวงต่างๆ ที่มีพื้นที่ติดต่อกับประเทศไทยถือว่ามีความสัมพันธ์ระดับแขวงและจังหวัดที่ดีมาก โดยมีกลไกของผู้ว่าราชการจังหวัด - เจ้าแขวง เป็นกลไกสําคัญในการขับเคลื่อนความสัมพันธ์ในระดับต่างๆ ที่สําคัญยังมีการสถาปนาเมืองคู่มิตรระหว่างจังหวัดมุกดาหาร – แขวงสะหวันนะเขตอีกด้วย นอกจากนี้ทั้ง 2 ฝ่ายยังได้เห็นพ้องในเรื่องของความร่วมมือด้านความมั่นคง โดยเฉพาะประเด็นการปราบปรามยาเสพติดและการแก้ปัญหาการค้ามนุษย์อย่างยั่งยืนร่วมกัน
รัฐบาลไทย-ข่าวทำเนียบรัฐบาล-การประชุมชี้แจงแนวทางการดำเนินโครงการพัฒนาอุตสาหกรรมแปรรูปและอุตสาหกรรมอาหารครบวงจรให้แก่อุตสาหกรรมจังหวัด
วันอังคารที่ 1 พฤษภาคม 2561
การประชุมชี้แจงแนวทางการดําเนินโครงการพัฒนาอุตสาหกรรมแปรรูปและอุตสาหกรรมอาหารครบวงจรให้แก่อุตสาหกรรมจังหวัด
รองปลัดกระทรวงอุตสาหกรรม เป็นประธานเปิดการประชุมชี้แจงแนวทางการดําเนินโครงการพัฒนาอุตสาหกรรมแปรรูปและอุตสาหกรรมอาหารครบวงจรให้แก่อุตสาหกรรมจังหวัด ณ โรงแรมเซ็นจูรี่ พาร์ค กรุงเทพฯ
เมื่อวันที่ 30 เมษายน 2561 นายทองชัย ชวลิตพิเชฐ รองปลัดกระทรวงอุตสาหกรรม เป็นประธานเปิดการประชุมชี้แจงแนวทางการดําเนินโครงการพัฒนาอุตสาหกรรมแปรรูปและอุตสาหกรรมอาหารครบวงจรให้แก่อุตสาหกรรมจังหวัดและเจ้าหน้าที่เกี่ยวข้อง พร้อมทั้งอภิปรายชี้แจงนโยบายภาครัฐในการดําเนินงานโครงการฯ ดังกล่าว เพื่อช่วยเหลือเกษตรกร โดยมีนางสาวนิสากร จึงเจริญธรรม รองปลัดกระทรวงอุตสาหกรรม ร่วมงาน และนายเกรียงศักดิ์ วงศ์พร้อมรัตน์ ผู้อํานวยการสถาบันพลาสติก บรรยายถึงวิธีการ ขั้นตอนการดําเนินงานเตรียมความพร้อมในการยกระดับการบริการของศูนย์ปฏิรูปอุตสาหกรรม (Industry Transformation Center : ITC) และมีผู้แทนสถาบันเพิ่มผลผลิตแห่งชาติ บรรยายเรื่องระบบรายงานโครงการพัฒนาอุตสาหกรรมแปรรูปและอุตสาหกรรมอาหารครบวงจรให้แก่อุตสาหกรรมจังหวัดทุกจังหวัด ณ โรงแรมเซ็นจูรี่ พาร์ค กรุงเทพฯ
รัฐบาลไทย-ข่าวทำเนียบรัฐบาล-คกก.ปฏิรูปประเทศด้านสาธารณสุขฯ เข้าพบ“บิ๊กอู๋”หารือยกระดับหลักประกันสุขภาพแรงงาน
วันพุธที่ 31 ตุลาคม 2561
คกก.ปฏิรูปประเทศด้านสาธารณสุขฯ เข้าพบ“บิ๊กอู๋”หารือยกระดับหลักประกันสุขภาพแรงงาน
รมว.แรงงาน ให้การต้อนรับ ประธานคณะกรรมการปฏิรูปประเทศด้านสาธารณสุข และคณะในโอกาสเข้าเยี่ยมคารวะและหารือข้อราชการในการปฏิรูปประเทศด้านสาธารณสุข เพื่อยกระดับประสิทธิภาพระบบหลักประกันสุขภาพของภาคแรงงานให้มีคุณภาพชีวิตที่ดีขึ้น
เมื่อวันที่ 31 ตุลาคม 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ ศาสตราจารย์คลินิกพิเศษ นายแพทย์ เสรี ตู้จินดา ประธานคณะกรรมการปฏิรูปประเทศด้านสาธารณสุข คณะกรรมการปฏิรูปประเทศด้านสาธารณสุข และคณะอนุกรรมการด้านการติดตาม ตรวจสอบ ประเมินผล และประสานการขับเคลื่อนการดําเนินการตามแผนการปฏิรูปประเทศด้านสาธารณสุข ในโอกาสเข้าเยี่ยมคารวะและหารือข้อราชการด้านแรงงาน ในประเด็นเรื่อง การปฏิรูปประเทศด้านสาธารณสุข ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงานการหารือในครั้งนี้มีประเด็นสําคัญในการปฏิรูปประเทศด้านสาธารณสุข ได้แก่ 1.ด้านระบบหลักประกันสุขภาพ 2.ด้านการเสริมสร้างสุขภาพและการป้องกันโรค 3. ด้านระบบบริการปฐมภูมิ 4. ด้านความรอบรู้ด้านสุขภาพ 5. ด้านการแพทย์แผนไทยและการแพทย์ 6. ด้านระบบเทคโนโลยีและสารสนเทศด้านสุขภาพ และ 7. ด้านการแพทย์ฉุกเฉิน
ทั้งนี้ ภายหลังการหารือ รมว.แรงงาน ได้มอบหมายให้ผู้แทนจากสํานักงานประกันสังคม และกรมสวัสดิการและค้มครองแรงงาน หารือในรายละเอียดที่เกี่ยวข้องกับกระทรวงแรงงานกับคณะกรรมการปฏิรูปประเทศด้านสาธารณสุขฯ เพื่อยกระดับระบบหลักประกันสุขภาพของภาคแรงงานให้มีประสิทธิภาพที่ดียิ่งขึ้นต่อไป
-------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ภาพและข่าว/
31 ตุลาคม 2561
รัฐบาลไทย-ข่าวทำเนียบรัฐบาล-รมว.สธ. ย้ำความร่วมมือพัฒนาหลักประกันสุขภาพในประเทศเอเชีย-แปซิฟิก เพื่อการพัฒนาที่ยั่งยืน
วันพุธที่ 28 พฤศจิกายน 2561
รมว.สธ. ย้ําความร่วมมือพัฒนาหลักประกันสุขภาพในประเทศเอเชีย-แปซิฟิก เพื่อการพัฒนาที่ยั่งยืน
รัฐมนตรีว่าการกระทรวงสาธารณสุข เปิดการประชุมคณะกรรมการด้านการพัฒนาสังคม สมัยประชุมที่ 5ของคณะกรรมาธิการเศรษฐกิจและสังคมของเอเชียและแปซิฟิกแห่งสหประชาชาติ ย้ําความสําคัญความร่วมมือในการพัฒนาหลักประกันสุขภาพประชาชน และมุ่งมั่นในการพัฒนาประเทศด้านสังคม ใน
วันนี้ (28 พฤศจิกายน 2561) ณ ห้องประชุมอาคารสหประชาชาติ องค์การสหประชาชาติประจําประเทศไทย กทม. ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานเปิดการประชุมคณะกรรมการด้านการพัฒนาสังคม สมัยประชุมที่ 5 ของคณะกรรมาธิการเศรษฐกิจและสังคมของเอเชียและแปซิฟิกแห่งสหประชาชาติ (Economic and Social Commission for Asia and the Pacific:ESCAP) กล่าวว่า การประชุมนี้จัดขึ้นเพื่อเน้นย้ําให้ประเทศต่างๆ ในเอเชียแปซิฟิก ได้เห็นถึงความสําคัญของการมีหลักประกันสุขภาพของประชาชน และสร้างความมุ่งมั่นในการพัฒนาประเทศด้านสังคม ให้บรรลุเป้าหมายการพัฒนาที่ยั่งยืนในปี 2030ตามที่องค์การสหประชาชาติกําหนด ภายใต้ความร่วมมือระหว่างประเทศซึ่งไทยได้มีพระราชบัญญัติหลักประกันสุขภาพแห่งชาติในปี 2545ทําให้คนไทยมีหลักประกันสุขภาพเพิ่มขึ้นเป็นร้อยละ 98 สามารถลดอัตราตายของทารก เพิ่มการเข้าถึงบริการ ลดภาระค่าใช้จ่ายด้านการรักษาพยาบาลของครอบครัวที่จะนําไปสู่การล้มละลายทางการเงินได้เป็นอีกตัวอย่างความสําเร็จที่ไทยได้แบ่งปันความรู้ ประสบการณ์ และร่วมมือกับองค์กรระหว่างประเทศ โดยเฉพาะ ESCAP ในการพัฒนาหลักประสุขภาพถ้วนหน้าของประเทศในเอเชียแปซิฟิกต่อไป ทั้งนี้ ไทยและประเทศในกลุ่ม ASEAN รวมทั้งจีน ญี่ปุ่น และเกาหลีใต้ ได้พัฒนาความร่วมมือกันในการจัดการเพื่อป้องกันควบคุมการระบาดของโรคอุบัติใหม่ในวงกว้างด้วย
นอกจากนี้ ประเทศไทยได้จัดทํายุทธศาสตร์การพัฒนาประเทศ 20 ปี ที่เน้นการสร้างโอกาสการแข่งขันทางเศรษฐกิจ ลดความเหลื่อมล้ํา และพัฒนาประเทศไปสู่ความยั่งยืนบนพื้นฐานปรัชญาเศรษฐกิจพอเพียง ไปสู่เป้าหมาย “มั่นคง มั่งคั่ง ยั่งยืน” และด้วยความร่วมมือของประเทศต่างๆ ในเอเชียแปซิฟิกด้านการพัฒนาสังคม โดยเฉพาะการสร้างหลักประกันสุขภาพให้กับประชาชนจะเป็นส่วนสําคัญในการพัฒนาประเทศไปสู่เป้าหมายที่ยั่งยืนปี 2030 ได้
********************************** 28 พฤศจิกายน 2561
รัฐบาลไทย-ข่าวทำเนียบรัฐบาล-เกษตรฯ ดันศูนย์วิจัยและบำรุงพันธุ์สัตว์ตาก เป็นแหล่งส่งเสริมเกษตรกรผู้เลี้ยงโคที่มีศักยภาพ
วันอาทิตย์ที่ 15 กันยายน 2562
เกษตรฯ ดันศูนย์วิจัยและบํารุงพันธุ์สัตว์ตาก เป็นแหล่งส่งเสริมเกษตรกรผู้เลี้ยงโคที่มีศักยภาพ
รมช.ประภัตร ดันศูนย์วิจัยและบํารุงพันธุ์สัตว์ตาก เป็นแหล่งส่งเสริมเกษตรกรผู้เลี้ยงโคที่มีศักยภาพ ผนึกกรมน้ําขุดบ่อบาดาลปลูกพืชอาหารสัตว์
วันที่ 14 ก.ย. 62 เวลา 14.00 น. นายประภัตร โพธสุธน รัฐมนตรีช่วยว่าการกระทรวงเกษตร กล่าวภายหลังตรวจเยี่ยมและมอบนโยบายแก่กรมปศุสัตว์ ณ ศูนย์วิจัยและบํารุงพันธ์สัตว์ตาก จ.ตาก โดยมี นายอําพันธุ์ เวฬุตันติ รองอธิบดีกรมปศุสัตว์ด้านการผลิต พร้อมด้วย นายสุรเดช สมิเปรม รองอธิบดีกรมปศุสัตว์ด้านการบริหารให้การต้อนรับในพื้นที่และร่วมรับฟังนโยบาย ว่า การลงพื้นที่ในวันนี้ได้หารือร่วมกันกับหน่วยงานที่เกี่ยวข้องเพื่อหาแนวทางพัฒนาและยกระดับศักยภาพของศูนย์วิจัยและบํารุงพันธุ์สัตว์ตากซึ่งมีเนื้อที่กว่า 1,500 ไร่ เป็นแหล่งผลิตและพัฒนาพันธุ์โคเพื่อให้เป็นศูนย์ส่งเสริมและให้การสนับสนุนเกษตรกรผู้เลี้ยงโคเนื้อ ให้มีความเพียงพอและมีคุณภาพรองรับในการให้บริการแก่เกษตรกร โดยได้ประสานความร่วมมือจากกรมทรัพยากรน้ํากระทรวงทรัพยากรธรรมชาติและสิ่งแวดล้อม ในการสนับสนุนการขุดบ่อบาดาล และกรมชลประทานร่วมบูรณาการจัดการน้ําเพื่อการปลูกพืชอาหารสัตว์ให้เพียงพอ
ทั้งนี้ ประเทศไทยมีการนําเข้าโคเนื้อพันธุ์ดีและเนื้อโคคุณภาพดีจากต่างประเทศจํานวนมาก และมีแนวโน้มเพิ่มขึ้นเรื่อยๆ จึงทําให้ไทยต้องเสียดุลการค้าระหว่างประเทศปีละหลายล้านบาท กระทรวงเกษตรและสหกรณ์ โดยกรมปศุสัตว์จึงมอบหมายให้ศูนย์วิจัยและบํารุงพันธุ์สัตว์ตาก ดําเนินการสร้างโคพันธุ์ตากให้เป็นโคเนื้อพันธุ์ใหม่ของประเทศ ตั้งแต่ปี 2529 วัตถุประสงค์เพื่อทดแทนการนําเข้าโคเนื้อและเนื้อโคคุณภาพดีจากต่างประเทศ รวมทั้งเพื่อผลิตโคพ่อพันธุ์และน้ําเชื้อแข็งกระจายพันธุกรรมให้กับเกษตรกรเครือข่ายสัตว์พันธุ์ดีและผู้สนใจทั่วไป ปัจจุบันมีแม่โคพันธุ์ตาก ประมาณ 500 ตัว ใน 3 แห่ง คือ ศูนย์วิจัยและบํารุงพันธ์สัตว์ตาก จํานวน 200 ตัว ศูนย์วิจัยและบํารุงพันธ์สัตว์นครสวรรค์ จํานวน 200 ตัว และศูนย์วิจัยและบํารุงพันธ์สัตว์พิษณุโลก จํานวน 100 ตัว ซึ่งโคสายพันธุ์ตากเป็นโคที่มีการเจริญเติบโตเร็ว เนื้อนุ่ม และปรับตัวเข้ากับสภาพแวดล้อมของประเทศได้ดี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพลังงาน เป็นประธานมอบฉลากแบบอาคารอนุรักษ์พลังงาน 2559
วันจันทร์ที่ 21 พฤศจิกายน 2559
รัฐมนตรีว่าการกระทรวงพลังงาน เป็นประธานมอบฉลากแบบอาคารอนุรักษ์พลังงาน 2559
พลเอกอนันตพร กาญจนรัตน์ รัฐมนตรีว่าการกระทรวงพลังงาน เป็นประธานมอบฉลากแบบอาคารอนุรักษ์พลังงาน 2559 BEC Awards 2016 ณ โรงแรมมิราเคิล แกรนด์ คอนเวนชั่น
วันนี้ (21พ.ย.59) พลเอกอนันตพร กาญจนรัตน์ รัฐมนตรีว่าการกระทรวงพลังงาน เป็นประธานมอบฉลากแบบอาคารอนุรักษ์พลังงาน 2559 BEC Awards 2016 ณ โรงแรมมิราเคิล แกรนด์ คอนเวนชั่น โดยกรมพัฒนาพลังงานทดแทนและอนุรักษ์พลังงาน (พพ.) ได้จัดพิธีนี้ขึ้น เพื่อมอบ “ฉลากรับรองมาตรฐานการออกแบบอาคารที่มีประสิทธิภาพพลังงานสําหรับอาคารใหม่” แก่หน่วยงานทั้งภาครัฐและเอกชนที่มีผ่านเกณฑ์มาตรฐาน
สําหรับ ฉลากรับรองมาตรฐานอาคารฯ ดังกล่าว พพ. ได้พิจารณาจากแบบอาคารภาครัฐและเอกชนที่ส่งแบบอาคารมาตรฐานมาตรวจประเมิณ ตั้งแต่ปี 2552-2558 ซึ่งผลการตัดสินจาก 115 อาคารที่ผ่านเกณฑ์มาตรฐาน แบ่งเป็นจากหน่วยงานภาครัฐ 76 แห่ง (105อาคาร) และภาคเอกชน 8 แห่ง (10อาคาร) โดยมีผู้ได้รับรางวัลฉลากแบบอาคารระดับ ดี 30 หน่วยงาน ระดับดีมาก 24 หน่วยงาน และระดับดีเด่น 9 หน่วยงาน
นายประพนธ์ วงษ์ท่าเรือ อธิบดี พพ. ได้ให้รายละเอียดเพิ่มเติมว่า “การติดฉลากรับรองมาตรฐานการออกแบบเพื่อการอนุรักษ์พลังงาน ในปี 2559 เป็นส่วนหนึ่งของการส่งเสริมและกระตุ้นให้ภาครัฐ เอกชน เห็นความสําคัญและดําเนินการออกแบบอาคารให้เป็นไปตามเกณฑ์มาตรฐานการออกแบบอาคาร BEC หรือ Building Energy Code โดยการบังคับใช้เกณฑ์ดังกล่าว จะสามารถเสนอคณะกรรมการควบคุมอาคารได้ภายในเดือน พ.ย. 2559 นี้ ซึ้งเบื้องต้นจะกําหนดให้อาคารที่จะขออนุญาติสร้างใหม่หรือดัดแปลงอาคารเพิ่มเติมที่มีขนาดตั้งแต่ 10,000 ตารางเมตรขึ้นไป”
รัฐบาลไทย-ข่าวทำเนียบรัฐบาล-รัฐบาลผลักดัน Smart City ในพื้นที่ EEC
วันศุกร์ที่ 27 เมษายน 2561
รัฐบาลผลักดัน Smart City ในพื้นที่ EEC
โดยให้สิทธิประโยชน์พิเศษเพื่อดึงดูดภาคเอกชนเข้ามาลงทุนและร่วมกันพัฒนาเมืองอัจฉริยะ 6 ด้าน
รัฐบาลผลักดัน Smart City ในพื้นที่ EEC
ต่อจากนี้ไป ขอเชิญรับฟังไทยคู่ฟ้า ครับ
รัฐบาลผลักดันเมืองอัจฉริยะ หรือ Smart City ในพื้นที่ระเบียงเศรษฐกิจภาคตะวันออก หรือ EEC โดยให้สิทธิประโยชน์พิเศษเพื่อดึงดูดภาคเอกชนเข้ามาลงทุนและร่วมกันพัฒนาเมืองอัจฉริยะ 6 ด้าน ได้แก่ ด้านเศรษฐกิจ สิ่งแวดล้อม คมนาคม พลังงาน ที่อยู่อาศัย และการบริหารจัดการ รวมถึงจะให้สิทธิประโยชน์ในการจัดที่อยู่อาศัยสําหรับแรงงานจํานวนมากที่จะเดินทางเข้าไปทํางานใน Smart City ให้มีความเป็นอยู่ที่ได้มาตรฐานและปลอดภัย นอกจากนี้ ยังเร่งรัดก่อสร้างรถไฟความเร็วสูงเชื่อม 3 สนามบิน ได้แก่ สนามบินดอนเมือง สุวรรณภูมิ และอู่ตะเภา เพื่อเพิ่มความสะดวกในการเดินทางและขนส่ง โดยขณะนี้อยู่ระหว่างการร่างข้อกําหนดการว่าจ้าง และคาดว่าจะได้ผู้รับจ้างประมาณเดือน พ.ย.61 และดําเนินการต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คณะผู้บริหาร SME Bank (ธพว.)  มาพบนายกรัฐมนตรี เพื่อประชาสัมพันธ์การจัดงาน “สุดยอด SMEs ส่งสุข ส่งท้าย ส่งความประทับใจตลาดคลองผดุง 2560” ข้างทำเนียบรัฐบาล
วันอังคารที่ 12 ธันวาคม 2560
คณะผู้บริหาร SME Bank (ธพว.)  มาพบนายกรัฐมนตรี เพื่อประชาสัมพันธ์การจัดงาน “สุดยอด SMEs ส่งสุข ส่งท้าย ส่งความประทับใจตลาดคลองผดุง 2560” ข้างทําเนียบรัฐบาล
คณะผู้บริหาร SME Bank (ธพว.)  มาพบนายกรัฐมนตรี ประชาสัมพันธ์การจัดงาน “สุดยอด SMEs ส่งสุข ส่งท้าย ส่งความประทับใจตลาดคลองผดุง 2560” ที่ตลาดคลองผดุงกรุงเกษม ข้างทําเนียบรัฐบาล 12-27 ธ.ค. 60
วันนี้ (12 ธันวาคม 2560) เวลา 08.30 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย นําคณะมาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงาน “สุดยอด SMEs ส่งสุข ส่งท้าย ส่งความประทับใจตลาดคลองผดุง 2560” จัดขึ้นระหว่างวันที่ 12-27 ธันวาคม 2560 ณ ตลาดคลองผดุงกรุงเกษม ข้างทําเนียบรัฐบาล เวลา 10.00-19.00 น. ทุกวัน ไม่เว้นวันหยุดราชการและวันหยุดนักขัตฤกษ์
ทั้งนี้ ในงานดังกล่าวได้รวบรวมสินค้าดีมีมาตรฐานจากผู้ประกอบการที่มีศักยภาพทั่วประเทศกว่า 400 ราย ทั้งเอสเอ็มอี โอทอป กลุ่มเกษตรกร ผู้ประกอบการรายย่อย วิสาหกิจชุมชน และท่องเที่ยวชุมชน จากทั่วประเทศ โดยแบ่งรูปแบบการจัดงานเป็น 2 สัปดาห์ คือ สัปดาห์ที่ 1 เริ่มตั้งแต่วันที่ 12-18 ธันวาคม 2560 ในรูปแบบ “SMEs สินค้าดี 4.0 ท่องเที่ยวชุมชน” รวบรวมสินค้ามาตรฐานเยี่ยม มีนวัตกรรมจากเอสเอ็มอี โอทอป และธุรกิจเกี่ยวเนื่องกับการท่องเที่ยวชุมชน เช่น แพคเกจท่องเที่ยวไทยปี 2561 และสินค้าที่ระลึกจากท้องถิ่น เป็นต้น ส่วนในสัปดาห์ที่ 2 ตั้งแต่วันที่ 19-27 ธันวาคม 2560 ในรูปแบบ “ของดี ของดัง ของขวัญปีใหม่” คัดสรรสินค้าคุณภาพดีเหมาะซื้อหาเป็นของขวัญในเทศกาลส่งท้ายปีเก่าต้อนรับปีใหม่
โอกาสนี้ นายกรัฐมนตรีได้กล่าวขอบคุณพร้อมสนับสนุนการจัดงานดังกล่าวของ SME Bank ซึ่งเป็นการให้โอกาสผู้ประกอบการขนาดกลางและขนาดย่อม พร้อมกลุ่มเกษตรกร ได้มีโอกาสนําสินค้ามาจัดจําหน่ายให้กับประชาชนชาวกรุงเทพฯ และปริมณฑลโดยตรง ซึ่งเป็นการส่งเสริมวิสาหกิจชุมชนมีช่องทางจําหน่ายสินค้าส่งผลให้มีรายได้เพิ่มขึ้น
.................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ เป็นประธานการประชุมคณะกรรมการฝ่ายรักษาความปลอดภัยและการจราจรงานพระราชพิธีฯ
วันศุกร์ที่ 29 กันยายน 2560
รอง นรม. พลเอก ประวิตรฯ เป็นประธานการประชุมคณะกรรมการฝ่ายรักษาความปลอดภัยและการจราจรงานพระราชพิธีฯ
พลเอก ประวิตร วงษ์สุวรรณ รองนายกรัฐมนตรี  เป็นประธานการประชุมคณะกรรมการฝ่ายรักษาความปลอดภัยและการจราจรงานพระราชพิธีฯ ย้ําหน่วยงานที่เกี่ยวข้องอํานวยความสะดวกและดูแลความปลอดภัยประชาชนที่เข้าร่วมงานพระราชพิธีฯ
วันนี้ (29 ก.ย.60) เวลา 10.30 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการฝ่ายรักษาความปลอดภัยและการจราจรงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ครั้งที่ 2/2560 ร่วมกับหน่วยงานที่เกี่ยวข้อง เพื่อติดตามความก้าวหน้าการเตรียมความพร้อมในการถวายความปลอดภัย การรักษาความปลอดภัยและการจราจร รวมทั้งอํานวยความสะดวกในการเดินทางของประชาชนที่ร่วมงานพระราชพิธีฯ ซึ่งผลการประชุมสรุปสาระสําคัญดังนี้
รองนายกรัฐมนตรี ได้กล่าวเน้นย้ําทุกหน่วยงานที่เกี่ยวข้องดูแลและอํานวยความสะดวกให้กับประชาชนทุกเรื่อง โดยเฉพาะเรื่องความปลอดของประชาชนที่จะเดินทางมาร่วมงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ให้ทุกอย่างเป็นได้ด้วยความเรียบร้อย รวมทั้งเร่งประชาสัมพันธ์สร้างการับรู้ให้กับประชาชนได้รับทราบถึงแนวทางการปฏิบัติอย่างละเอียดและชัดเจน ไม่ว่าจะเป็นเรื่องของเส้นทางการเดินทางต่าง ๆ การคมนาคมขนส่ง ทั้งทางบก เรือ และระบบราง (รถไฟ รถไฟฟ้า) การจัดพื้นที่จอดรถให้กับประชาชนในพื้นที่ 4 มุมเมือง การจัดรถโดยสารรับ – ส่งประชาชนที่จะเดินทางเข้าร่วมงานพระราชพิธีฯ ตลอดจนการดูแลรักษาความปลอดภัยและอํานวยความสะดวกด้านการจราจรในพื้นที่ถวายดอกไม้จันทน์ทุกแห่ง
พร้อมกันนี้ รองนายกรัฐมนตรี ได้กล่าวของคุณที่ปรึกษาฯ คณะกรรมการฝ่ายรักษาความปลอดภัยและการจราจรฯ และทุกหน่วยงานที่เกี่ยวข้องที่ได้ร่วมกันจัดทําแผนการถวายความปลอดภัย การรักษาความปลอดภัยและอํานวยความสะดวก การจราจรงานพระราชพิธีฯ ตลอดจนการจัดเตรียมความพร้อมศูนย์อํานวยการและที่จะปฏิบัติการส่วนหน้าทุกพื้นที่ได้เป็นไปด้วยความเรียบร้อย โดยการปฏิบัติงานในครั้งนี้ถือเป็นเกียรติอันสูงสุดที่ได้ร่วมเป็นส่วนหนึ่งในกองอํานวยการจัดงานพระราชพิธีฯ เพื่อให้เกิดความเรียบร้อยและความปลอดภัย จึงขอให้ทุกคนร่วมใจกันปฏิบัติหน้าที่อย่างเต็มกําลังความสามารถ เพื่อถวายแด่พระบาทสมเด็จพระปรมินทรมหาภูมิพลอดุลยเดช
อย่างไรก็ตาม แม้แผนและการบริหารจัดการจะสมบูรณ์ก็ขอให้ผู้รับผิดชอบดําเนินการจัดเตรียมให้มีความพร้อมยิ่งขึ้นทั้งการซักซ้อมแผน การปฏิบัติ แผนเผชิญเหตุ การประสานงานระหว่างหน่วยงานที่เกี่ยวข้อง และการชี้แจงทําความเข้าใจกับผู้ปฏิบัติในพื้นที่ให้เกิดความเข้าใจที่ถูกต้องสอดคล้องตรงกัน เพื่อให้การปฏิบัติหน้าที่ครั้งนี้เป็นไปอย่างมีประสิทธิภาพ
-------------------------
กลุ่มประสัมพันธ์และเผยแพร่ สํานักโฆษก